Pagtatakbuhan sa Pratapgarh noong 2010

Ang Pagtatakbuhan sa Pratapgarh noong 2010 ay isang insidente na naganap noong 4 Marso 2010, sa templo ng Ram Janki sa Kunda, Uttar Pradesh, Indiya, na nag-iwan ng 63 kataong patay at mahigit isangdaan pang malubhang nasugatan. Noong una'y nagkaroon ng iba't-ibang ulat ng bilang namatay, may ilang nagsasabing 61, ang iba naman'y 63, at sabi pa ng iba 65.

Nangyari ang insidente nang dumalo sa templo ang may 10,000 katao para makatanggap ng mga libren gamit, tulad ng mga damit at pagkain, sa unang taong anibersaryo ng pagkamatay ng asawa ni Kripalu Maharaj. Bumagsak ang isang tarangkahang hindi pa tapos, na nagbunsod sa pagkakagulo ng mga nandoon at ng pagtatakbuhan. May ilang nabagsakan ng tarangkahan habang ang iba nama'y nadaganan at natapakan ng ibang mga tao. Hindi agad naging malinaw kung anu ang naging dahilan ng pagbagsak ng tarangkahan, subalit maaring gawa ito ng mga taong nandoon.

Sa 63 taong namatay hindi bababa sa 37 rito ang mga bata  at 26 ang babae, na bumagsak sa kanilang mga anak at nadaganan din. Walang naiulat na namatay o nasugatan sa mga lalaki. Karamihan sa mga namatay ay mga mahihirap na mamamayan na sinasamantala ang pagbibigay ng libreng pagkain.

Pinalabas sa mga telebisyon ang larawan ng mga batong ibinabato sa ere. Ayon sa mga nakasaksi pinalala ng mga pulis ang insidente sa pagpalo sa mga tao. Nagkaroon ng mga reklamo ng kakulangan ng mga tao upang kontrolin ang sitwasyon. Daan-daang mga kaibigan at kamag-anak ang nagtungo sa lokal na pagamutan matapos marinig ang pagtatakbuhan.

Mas dumami ng dumalo sa pakain ngayon taon dahil sa "nauna nang pahayag na mamimigay rin ng mga kagamitan kasama ng tanghalian", ayon sa isang mambabatas. Agad naman nagpatawag ng imbestigasyon ang pamahalaan. Inaasahang magkakaroon ng pinal na ulat matapos ang dalawampu't apat na oras pagkatapos ng imbestigasyon.

Mga sanggunian

2010 sa Indiya
Mga pagtatakbuhan ng mga tao sa Indiya
Indiya
Pratapgarh